ספסאן

**ספסאן** (ברוסית: ЭВС Сапсан, "ספסאן" בתרגום מילולי: "בז נודד"; המערכת מוכרת על ידי היצרן בשם **Velaro RUS**) הוא כינויה של מערכת רכבות מהירות מסדרת סימנס ולארו, שפותחה בגרמניה על ידי חברת סימנס עבור חברת הרכבות הלאומית של רוסיה, RZD (מסילות הברזל הרוסיות) ומופעלת על ידיה בקו סנקט פטרבורג – מוסקבה כשמשך הנסיעה מסנקט פטרבורג למוסקבה הוא 3 שעות ו-45 דקות.

מאז נחנך קו הרכבת המהיר הראשון בדצמבר 2009 בין סנקט פטרבורג למוסקבה, התפתחה המערכת ואף הוקמה רשת נוספת, קו סנקט פטרבורג – מוסקבה – ניז'ני נובגורוד, שפעלה עד יוני 2015 והוחלפה ברכבת סטריז'.

## היסטוריה
ב-11 באפריל 2005 נשיא רוסיה ולדימיר פוטין, קנצלר גרמניה גרהרד שרדר, נשיא מסילות הברזל הרוסיות גנאדי פאדייב ומנכ"ל סימנס הנס שאברט חתמו על הסכם לפיתוח ואספקת רכבות על בסיס Intercity-Express עם מהירות מקסימלית עד 300 קמ"ש, סכום העסקה הוערך ב-1.5 מיליארד אירו.

לאחר מינוי ולדימיר יאקונין לנשיא חברת הרכבות הרוסית ההסכם שונה. ב-19 במאי 2006 הכריזה חברת סימנס המייצרת את ספסאן על קבלת הזמנה לשמונה רכבות מגרסת Velaro RUS מחברת הרכבות הרוסית הממשלתית וכן חוזה לאחזקת הרכבות למשך 30 שנה. סכום ההשקעה הוערך ב-600 מיליון אירו. הרכבות נועדו לקו המהיר שבין מוסקבה לסנקט פטרבורג, במהירות של עד 250 קמ"ש (עם אפשרות שדרוג למהירות של 330 קמ"ש).

על פי ההסכם תוכנן לפתוח קווי רכבת מהירה במסלול סנקט פטרבורג - מוסקבה, ובערים ניז'ני נובגורוד, קאזאן, סמרה, סוצ'י וקורסק עם אופציה לפתיחת קווים גם באומסק, נובוסיבירסק וקרסנויארסק.

נסיעת הבכורה של הספסאן יצאה לדרך ב-30 ביולי 2009 ממוסקבה לסנקט פטרבורג כשקו סדיר נפתח ב-17 בדצמבר אותה שנה.

[שמאל|ממוזער|[סטריז' (רכבת)|רכבת סטריז' במסלול מוסקבה — ניז'ני נובגורוד.]]

ב-30 ביוני 2010 נחנך קו הרכבת המהירה במסלול ניז'ני נובגורוד — מוסקבה — סנקט פטרבורג. ב-1 ביוני 2015 הופסקה נסיעת רכבת ספסאן לניז'ני נובגורוד וזו הוחלפה ברכבת סטריז' המיוצרת בספרד בקו מוסקבה — ניז'ני נובגורוד (סטריז' = סיס החומות; במקור: Стриж או בספרדית Talgo 250) .

בעקבות העיצומים של האיחוד האירופי שהופעלו בשנת 2022 בעקבות פלישת רוסיה לאוקראינה ניצול ותחזוקת הרכבות הופסקו.

## מאפיינים
ספסאן מבוססת על רכבות ה-ICE3, אולם הן רחבות ב-33 ס"מ, על מנת להתאימן לרוחב המסילות ברוסיה. ארבע מן הרכבות תותאמנה לעבודה בשני סוגי מתח: זרם ישר 3kV, וזרם חילופין 25kV. בכל רכבת עשרה קרונות באורך כולל של 250 מטר, עם קיבולת של 600 נוסעים.

מערכי הספסאן יכולים להגיע עד לאורך של 20 קרונות. כיום ברשות חברת הרכבות הרוסית 16 רכבות המשרתות בקו סנקט פטרבורג - מוסקבה.

## בטיחות
בכל שנות הפעלת הרכבת לא אירע ולו מקרה מוות בודד של נוסע כתוצאה משימוט (ירידת רכבת מן הפסים) או התנגשות בעת הפעלת הרכבות. מערכת הספסאן ידעה פציעות נוסעים שאירעו כאשר הדלתות האוטומטיות נסגרו על נוסעים, או על חפציהם. אולם, כדי למזער הסיכון למקרים שכאלה, עומדים על רציפי התחנות עובדי רכבת שתפקידם לדאוג כי נוסעים יעלו בבטחה לרכבת והדלתות תסגרנה במלואן.

מאז 2009 היו מקרים של נוסעים שנפצעו או מתו כתוצאה מכניסה לשטח המסילה. כדי למנוע מקרים כאלה הותקנו במספר תחנות מחסומים מיוחדים המונעים מנוסעים להגיע אל המסילה, אך יעילותם מוטלת בספק.

## גלריה

קובץ:ЭВС1-07.jpg|ספסאן בתחנה
קובץ:ЭВС2-03 Сапсан.JPG|ספסאן עוברת בגשר
קובץ:Sapsan.JPG|ספסאן בהגיעה למוסך הרכבות
קובץ:Siemens Velaro in Saint Petersburg .jpg|ספסאן בתחנת מוסקבה בסנקט פטרבורג
קובץ:Auslieferung velaro rus sassnitz.jpg|קרונות הספסאן 
קובץ:Sapsan in depot.jpg|רכבת ספסאן עוברת שיפוץ במוסך הרכבות
קובץ:Sapsan EMU coupler.jpg|ספסאן צימוד
קובץ:Telega Sapsan.jpg|גלגלי רכבת ספסאן
קובץ:EVS1-11+EVS1-12 Sapsan departs from Moscow.webm|thumbtime=1:59|רכבת ספסאן יוצאת מתחנת לנינגרד שבמוסקבה.
קובץ:EVS1-12+EVS-11 Yamuga.webm|thumbtime=12|ספסאן בנסיעה
קובץ:Sapsan train - views from Saint Petersburg to Moscow.webm|ספסאן בנסיעה מתחנת לנינגרד שבמוסקבה.
קובץ:Sapsan 1st car interior.webm|thumbtime=2:17|מראה מבפנים - מראה מתא הנהג
קובץ:2009-12-19 Вид из кабины поезда Сапсан.jpeg|מראה מתא הנהג
קובץ:Sapsan-vagon-russia-january-2015.jpg|מראה מבפנים
קובץ:VelaroRusInterior.JPG|מראה מבפנים


## ראו גם
* לאסטוצ'קה
* איוולגה (רכבת)
* סטריז' (רכבת)
* פושינג (רכבת)

## קישורים חיצוניים

*ספסאן באתר מסילות הברזל הרוסיות
* הבלוג הרשמי
* ספסאן באתר טוויטר
* סרט תיעודי - שיפוץ ותחזוקה של הרכבת

## הערות שוליים

ספסאן
קטגוריה:רוסיה: רכבות
קטגוריה:רוסיה: תחבורה ציבורית